Սնոուդեն

**«Սնոուդեն»** (), ռեժիսոր Օլիվեր Սթոունի նկարահանած քաղաքական կենսագրական թրիլերը, որի սցենարը գրել են Օլիվեր Սթոունը և Կիրան Ֆիցջերալդը Լյուկ Հարդինգի *«Սնոուդենի փաստաթղթերը։ Աշխարհի ամենափնտրվող մարդու պատմությունը»* և Անատոլի Կուչերենի *«Ութոտնուկի ժամը»* գրքերի հիման վրա։ Էդվարդ Սնոուդենի դերը խաղացել է ամերիկացի դերասան Ջոզեֆ Գորդոն-Լևիթը։ ԱՄՆ-ում ֆիլմի պրեմիերան կայացել է 2016 թվականի սեպտեմբերի 16-ին, իսկ Ռուսաստանում՝ 2016 թվականի սեպտեմբերի 15-ին։

## Սյուժե
Ֆիլմը պատմում է ամերիկացի պրոֆեսիոնալ ծրագրավորող, ԿՀՎ-ի նախկին գործակալ Էդվարդ Սնոուդենի մասին, ով 2013 թվականի հունիսին մամուլի հրապարակմանն է հանձնել ԱԱԳ գաղտնի տեղեկությունները, որից հետո ստիպված է եղել փախչել ԱՄՆ-ից և մի շարք ճանապարհորդություններից հետո երեք շաբաթ անցկացրել է մոսկովյան օդանավակայանում։

## Դերերում

## Ստեղծում
### Աշխատանքներ
2014 թվականի հունիսի 2-ին հայտարարվեց, որ Օլիվեր Սթոունը և Մորից Բորմանը գնել են Լյուկ Հարդինգի *«Սնոուդենի փաստաթղթերը։ Աշխարհի ամենափնտրվող մարդու պատմությունը»* գրքի իրավունքները, Սթոունը սցենար է գրում, և նկարահանվում է գրքի վրա հիմնված ֆիլմ։ 2014 թվականի հունիսի 10-ին Սթոունը գնեց նաև Անատոլիա Կուրերենի *«Ութոտնուկի ժամը»* գրքի իրավունքները։ Սթոունը երկու գրքերն էլ օգտագործել է սցենար գրելու ժամանակ։ 2014 թվականի նոյեմբերի 6-ին Open Road Films-ը գնեց ԱՄՆ-ում ֆիլմի ցուցադրության, իսկ Wild Bunch-ը ֆիլմը՝ այն արտասահմանում տարածելու իրավունքները։ 2014 թվականի նոյեմբերի 10-ին Deadline.com-ը հայտնեց, որ Endgame Entertainment-ը կմասնակցի ֆիլմի արտադրությանը։

### Քաստինգ
2014 թվականի սեպտեմբերի 21-ին Ջոզեֆ Գորդոն-Լևիթը բանակցություններ սկսեց Էդվարդ Սնոուդենի դերի վերաբերյալ։ 2014 թվականի նոյեմբերի 10-ին հաստատվեց, որ Գորդոն-Լևիթը կխաղա Էդվարդ Սնոուդենի դերը։ 2014 թվականի նոյեմբերի 14-ին Շեյլի Վուդլին վերջնական բանակցություններ էր վարում Սնոուդենի ընկերուհու՝ Լինդսի Միլսի դերի համար։ 2015 թվականի փետրվարի 2-ին Սքոթ Իստվուդն ընդգրկվեց դերասանական կազմում որպես ԱԱԳ գործակալի դերակատար։ 2015 թվականի փետրվարի 4-ին դերասանական կազմին միացան ևս երեք դերասաններ՝ Մելիսա Լեոն, ով խաղում է Լորա Պոյտրասի դերը, Զակարի Կուինտոն, ով կատարում է Գլեն Գրինվալդի դերը, և Թոմ Ուիլկինսոնը՝ որպես Յուեն Մակասկիլ։ 2015 թվականի փետրվարի 13-ին Variety-ը հայտնեց, որ Բեն Շնետցերը նույնպես կմիանա ֆիլմի։ 2015 թվականի փետրվարի 19-ին Թիմոթի Օլիֆանտը միացավ ֆիլմին որպես ԿՀՎ գործակալի դերակատար։ 2015 թվականի փետրվարի 20-ին Ռիս Իվանսը և Ջոելի Ռիչարդսոնը նույնպես ներառվեցին ֆիլմի դերասանական կազմում։ 2015 թվականի փետրվարի 23-ին Նիկոլաս Քեյջը համաձայնեց խաղալ ամերիկյան հետախուզական ծառայության նախկին աշխատակցի դերը։ 2015 թվականի փետրվարի 25-ին Կիթ Ստենֆիլդը Սնոուդենի կոլեգայի և մոտիկ ընկերոջ դերով ներառվեց ֆիլմում։
2016 թվականի սեպտեմբերի 8-ին հայտնի դարձավ, որ Էդվարդ Սնոուդենը մասնակցել է ֆիլմի նկարահանումներին։ Ֆիլմի պրոդյուսեր Իգոր Լոպատենկի խոսքերով՝ Սնոուդենը Մոսկվայում մեկ օր մասնակցել է նկարահանումներին։

### Նկարահանումներ
Նկարահանումները սկսվել են 2015 թվականի փետրվարի 16-ին Մյունխենում և շարունակվել մինչև մայիս ամսվա կեսերը։

### Թողարկում
ԱՄՆ-ում պրեմիերան նշանակվել է 2015 թվականի դեկտեմբերի 25-ին։ 2015 թվականի աշնանը պրեմիերան հետաձգվեց մինչև 2016 թվականի մայիսի 13-ին։ 2016 թվականի փետրվարի 19-ին պրեմիերան կրկին հետաձգեցին մինչև 2016 թվականի սեպտեմբերի 16-ը։

## Տես նաև
* «Քաղաքացի չորս» — 2014 թվականին նկարահանված փաստագրական ֆիլմ Էդվարդ Սնոուդենի մասին։

## Ծանոթագրություններ

## Արտաքին հղումներ
* Игорь Лопатенок: тема Сноудена — очень контролируемая / РИА «Новости», 08.09.2016

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ֆրանսիական ֆիլմեր
Կատեգորիա:2016 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան քրեական ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական թրիլեր ֆիլմեր
Կատեգորիա:Գերմանական կենսագրական ֆիլմեր
Կատեգորիա:Գերմանական ֆիլմեր
Կատեգորիա:Գերմանական անգլերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում Հավայիում
Կատեգորիա:Ֆիլմեր, որոնց գործողությունները տեղի են ունենում Մերիլենդում
Կատեգորիա:Ֆիլմեր, որոնց գործողությունները տեղի են ունենում Ջորջիայում
Կատեգորիա:Ֆիլմեր, որոնց գործողությունները տեղի են ունենում Վիրջինիայում
Կատեգորիա:Ֆիլմեր, որոնց գործողությունները տեղի են ունենում 2013 թվականին
Կատեգորիա:Ֆիլմեր, որոնց գործողությունները տեղի են ունենում 2004 թվականին
Կատեգորիա:2010-ականների գերմանական ֆիլմեր
Կատեգորիա:Օլիվեր Սթոունի ֆիլմեր
Կատեգորիա:Ֆիլմեր, որոնց գործողությունները տեղի են ունենում 2000-ականներին
Կատեգորիա:Ֆիլմեր, որոնց գործողությունները տեղի են ունենում Մոսկվայում
Կատեգորիա:Ֆիլմեր, որոնց գործողությունները տեղի են ունենում 2010-ականներին
Կատեգորիա:2010-ականների թրիլեր ֆիլմեր
Կատեգորիա:Ֆիլմեր բունկերում